
VISPĀRĪGĀ VIENOŠANĀS 
par būvniecības ieceres dokumentācijas izstrādi, autoruzraudzību un būvdarbiem 
(projektē-būvē) 


	Rīga
	Dokumenta datums ir tā elektroniskas parakstīšanas datums




Valsts akciju sabiedrība “Valsts nekustamie īpašumi”, reģistrācijas Nr.40003294758, ko saskaņā ar ____________ pilnvaru Nr. __________ pārstāv ________________, turpmāk – “Pasūtītājs” no vienas puses, 
un 
[bookmark: _Hlk85472154]________ “_____________”, reģistrācijas Nr. _________, ko uz statūtu pamata pārstāv _____________ __________, no otras puses,
________ “_____________”, reģistrācijas Nr. _________, ko uz statūtu pamata pārstāv _____________ __________, no trešās puses,
________ “_____________”, reģistrācijas Nr. _________, ko uz statūtu pamata pārstāv _____________ __________, no ceturtās puses,
________ “_____________”, reģistrācijas Nr. _________, ko uz statūtu pamata pārstāv _____________ __________, no piektās puses,
________ “_____________”, reģistrācijas Nr. _________, ko uz statūtu pamata pārstāv _____________ __________, no sestās puses,
________ “_____________”, reģistrācijas Nr. _________, ko uz statūtu pamata pārstāv _____________ __________, no septītās puses,
________ “_____________”, reģistrācijas Nr. _________, ko uz statūtu pamata pārstāv _____________ __________, no astotās puses,

turpmāk “Uzņēmējs” vai “Uzņēmēji”, katrs atsevišķi arī  saukti  “Puse” vai visi kopā “Puses”, 

[bookmark: _Hlk67326840]saskaņā ar atklātā konkursa “Vispārīgā vienošanās par būvniecības ieceres dokumentācijas izstrādi, autoruzraudzību un būvdarbiem (projektē-būvē)” ID Nr. VNĪ ………, rezultātu, noslēdz šādu vienošanos (turpmāk – Vienošanās), 

1. LIETOTIE TERMINI UN DEFINĪCIJAS
1.1. Iepirkums – Pasūtītāja veiktais iepirkums atklātā konkursā: “Vispārīgā vienošanās par būvniecības ieceres dokumentācijas izstrādi, autoruzraudzību un būvdarbiem (projektē-būvē)” ID Nr. VNĪ …….. 
1.2. Iepirkuma dokumentācija – nolikums, Uzņēmēja piedāvājums (t.sk. apliecinājumi) un cita dokumentācija, ko Uzņēmējs iesniedzis Pasūtītājam, piedaloties Iepirkumā.
1.3. Tehniskā specifikācija – Detalizēts veicamo darbu apraksts, kurā iekļautas izmantojamo materiālu un iekārtu prasības, darbu izpildes tehnoloģiju prasības, kvalitātes kontroles kritēriji un standartu prasības, darba drošības un vides aizsardzības prasības, iesniedzamo dokumentu  saraksts un cita būtiska informācija, kas Uzņēmējam jāņem vērā, gatavojot piedāvājumu Pasūtītāja rīkotā cenu aptaujā, kā arī veicot Līgumā pielīgtos Darbus.
1.4. Finanšu piedāvājums – Katra Uzņēmēja piedāvājums, kas sagatavots un iesniegts atbilstoši iepirkuma dokumentācijai pievienotajai formai, kurā norādītas cenas par galvenajiem darbu veidiem, kas Uzņēmējam ir saistošas, gatavojot piedāvājumu Pasūtītāja rīkotā cenu aptaujā, kā arī, aprēķinot cenu Līgumā pielīgto Darbu izmaiņām. 
1.5. Darba uzdevums – Pasūtītāja sagatavots detalizēts apraksts par konkrētajā objektā veicamajiem darbiem, to apjomu, izpildes termiņu un citu būtisku informāciju.
1.6. Darbi – Līgumā, Tehniskajā specifikācijā un Darba uzdevumā noteiktie darbi.
1.7. Līgums – Vienošanās ietvaros starp Pasūtītāju un Uzņēmēju noslēgtais līgums par konkrētu Darbu veikšanu. Līguma noteikumi ietver:
1.7.1. Līguma vienošanos;
1.7.2. Pielikumu;
1.7.3. Vispārīgos noteikumus: Starptautiskās Inženierkonsultantu Federācijas „Līguma īsā forma” (Latvijas Inženierkonsultantu asociācijas 2007.gada tulkojums), kā kopijas var iegādāties Latvijas Inženierkonsultantu asociācijā, Krišjāņa Barona ielā 99/1a, Rīgā, LV 1012, e-pasts: lika@lika.lv vai www.fidic.org/bookshop. Vispārīgo noteikumu drukātu versiju un/vai lejupielādējamu PDF versiju Puses iegādājas pašas. Ja līguma Vispārīgajos noteikumos lietotie izteicieni ir neskaidri, to saturs noskaidrojams ievērojot International Federation of Consulting Engineers „Short Form of Contract” (teksts angļu valodā), ko var iegādāties www.fidic.org/bookshop;
1.7.4. Speciālos noteikumus (pievienoti Vienošanās 3.pielikumā), kas ietver Vispārīgo noteikumu labojumus un papildinājumus un tiem pievienotos dokumentus;
1.7.5. Darba uzdevumu (arī Projektēšanas uzdevumu);
1.7.6. Cenu aptaujas Finanšu piedāvājumu un Tāmi, ja attiecināms.
1.8. Uzņēmējam Līguma izpildē ir saistoši šādi dokumenti:
1.8.1. Vienošanās;
1.8.2. Tehniskā specifikācija;
1.8.3. Finanšu piedāvājums;
1.8.4. Iepirkuma procedūras dokumenti;
1.8.5. Iepirkuma procedūras laikā sniegtā papildu informāciju un ieinteresēto piegādātāju sanāksmes protokoli (prioritāri tikai attiecībā uz dokumentu, ko tie izskaidro);
1.8.6. Uzņēmēja piedāvājums, tajā skaitā tehniskais piedāvājums, informācija par Uzņēmēja personālu un apakšuzņēmējiem (minētais pielikums tiek piemērots tiktāl, ciktāl tas nav pretrunā ar Līgumu veidojošiem dokumentiem).
1.9. Uzņēmējs Nr.1 – ___ “____________”, reģistrācijas Nr. _________, juridiskā adrese ________, ____, LV-____.
1.10. Uzņēmējs Nr.2. - ___ “____________”, reģistrācijas Nr. _________, juridiskā adrese ________, ____, LV-____.
1.11. Uzņēmējs Nr.3. - ___ “____________”, reģistrācijas Nr. _________, juridiskā adrese ________, ____, LV-____.
1.12. Uzņēmējs Nr.4. - ___ “____________”, reģistrācijas Nr. _________, juridiskā adrese ________, ____, LV-____.
1.13. Uzņēmējs Nr.5. - ___ “____________”, reģistrācijas Nr. _________, juridiskā adrese ________, ____, LV-____.
1.14. Uzņēmējs Nr.6 – ___ “____________”, reģistrācijas Nr. _________, juridiskā adrese ________, ____, LV-____.
1.15. Uzņēmējs Nr.7 – ___ “____________”, reģistrācijas Nr. _________, juridiskā adrese ________, ____, LV-____.

2. VIENOŠANĀS PRIEKŠMETS UN TERMIŅŠ
2.1. Vienošanās nosaka kārtību, kādā, Pasūtītājs no Vienošanos noslēgušo Uzņēmēju loka izvēlēsies Uzņēmējus, kuri veiks Darbus, Pušu starpā tiks slēgti Līgumi.
2.2. Uzņēmējs, veicot Darbus, ievēro Līguma vienošanos, Pielikumu, Līguma noteikumus, Darba uzdevumu, Cenu aptaujā iesniegto Finanšu piedāvājumu, Vienošanos, Tehnisko specifikāciju, Finanšu piedāvājumu, Iepirkuma dokumentāciju, speciālās prasības Darbu veikšanai, attiecīgā Uzņēmēja iesniegto piedāvājumu un spēkā esošo normatīvo aktu prasības.
2.3. Pasūtītājs ir tiesīgs slēgt Līgumus un uzdot Darbus 48 (četrdesmit astoņu) mēnešu laikā no Vienošanās spēkā stāšanās dienas.


3. UZŅĒMĒJA IZVĒLE, LĪGUMA SLĒGŠANA UN DARBA UZDEVUMA IZPILDES UZDOŠANA
3.1. [bookmark: _Hlk30070745]Ja Pasūtītājam rodas nepieciešamība pasūtīt Darbus, Pasūtītājs rīko cenu aptauju, sagatavojot Darba aprakstu (Darba uzdevumu), kurā norādīta informāciju par Darbiem, un uz Uzņēmēju kontaktpersonu e-pastiem, kuri norādīti Vienošanās 6.nodaļā, nosūta uzaicinājumu iesniegt piedāvājumus par konkrēto Darbu veikšanu.
3.2. Pasūtītājam ir tiesības Vienošanās darbības laikā izvirzīt papildu prasības, ņemot vērā konkrētā Objekta, būvniecības ieceres un/vai tās dokumentācijas specifiku, tajā skaitā var tikt norādīti papildu pienākumi. Papildu prasības katrā atsevišķā gadījumā tiek norādītas Darba aprakstā. 
3.3. Pasūtītājam ir tiesības nesūtīt uzaicinājumu iesniegt cenu piedāvājumus Vienošanās ietvaros un/vai neslēgt Līgumus ar Uzņēmēju, ja:
3.3.1. [bookmark: _Hlk530139532]no konkrētā cenu piedāvājuma iesniegšanas dienas nav pagājis Publisko iepirkumu likumā noteiktais termiņš pretendenta izslēgšanai no dalības iepirkuma procedūrā kopš brīža, kad Pasūtītājs ir vienpusēji atkāpies no jebkāda ar attiecīgo Uzņēmēju noslēgta pakalpojumu, piegādes un/vai būvdarbu līguma/vispārīgās vienošanās, un šāda vienpusēja atkāpšanās ir saistīta ar to, ka Uzņēmējs nav pildījis noslēgtā līguma/vienošanās noteikumus;
3.3.2. Uzņēmējam ir pasludināts maksātnespējas process, apturēta kandidāta vai pretendenta saimnieciskā darbība, kandidāts vai pretendents tiek likvidēts.
3.4. Uzņēmējs, Pasūtītāja uzaicinājumā norādītajā termiņā (kas ir ne īsāks kā 3 (trīs) darbdienas) un veidā, iesniedz Pasūtītājam savu piedāvājumu, Pasūtītāja pieprasīto informāciju saskaņā ar Pasūtītāja pievienotajām veidnēm, Darba uzdevumu un citu informāciju, kas norādīta Pasūtītāja uzaicinājumā iesniegt piedāvājumu konkrēto Darbu veikšanai. Gadījumā, ja Uzņēmējs neiesniedz savu piedāvājumu Pasūtītāja norādītajā termiņā, ir uzskatāms, ka cenu piedāvājums nav iesniegts un Uzņēmējs ir atteicies no pretendēšanas uz konkrēto Darbu veikšanu. Pasūtītājs nosaka termiņu, kas ir pietiekams attiecīgā piedāvājuma iesniegšanai, ņemot vērā tādus faktorus kā iepirkuma līguma priekšmeta sarežģītība un piedāvājuma sagatavošanai nepieciešamais laiks. Pasūtītājs, saņemot piedāvājumus, nodrošina Publisko iepirkumu likuma prasības par piedāvājuma neatvēršanu līdz iesniegšanai noteiktā termiņa beigām.
3.5. No Uzņēmēju iesniegtajiem cenu piedāvājumiem Pasūtītājs izvēlas piedāvājumu ar zemāko piedāvājumā norādīto Līguma cenu konkrēto Darbu veikšanai un par savu izvēli e-pastā informē Uzņēmējus.
3.6. Ja viszemāko cenu par konkrētajiem Darbiem piedāvājuši vairāki Uzņēmēji, tad Pasūtītājs, lai noteiktu uzvarētāju, starp pretendentiem, kuri iesnieguši vienādas viszemākās cenas, rīko izlozi. Pasūtītājs par savu izvēli e-pastā informē Uzņēmējus.
3.7. Ar Uzņēmēju, kurš izraudzīts par konkrēto Darbu veicēju, tiek noslēgts Līgums. Uz noslēgto Līgumu ir attiecināmi visi Vienošanās noteikumi un Līgumā var tikt norādītas papildu prasības Darbu veikšanai vai Līgums var tikt precizēts, ņemot vērā konkrētā Objekta, būvniecības ieceres un/vai tās dokumentācijas specifiku, tajā skaitā var tikt norādīti papildu pienākumi.
3.8. Ja Uzņēmējs 5 (piecu) darba dienu laikā, skaitot no dienas, kad Pasūtītājs Uzņēmējam iesniedzis Līgumu parakstīšanai, to neparaksta un neiesniedz Pasūtītājam, uzskatāms, ka Uzņēmējs atteicies no Līguma parakstīšanas un Pasūtītājs ir tiesīgs slēgt Līgumu par konkrēto Darbu veikšanu ar Uzņēmēju, kurš ir iesniedzis piedāvājumu ar nākamo zemāko cenu. 
3.9. Pasūtītājam ir tiesības neizmantot Vienošanos, uzdodot veikt Darbus, t.sk. jebkurā no šādiem gadījumiem:
3.9.1. ja, veicot tirgus izpēti ārpus Vienošanās, Pasūtītājs ir konstatējis, ka Uzņēmēju iesniegtajos cenu piedāvājumos konkrēto Darbu cena pārsniedz Darbu veikšanas izmaksas ārpus Vienošanās;
3.9.2. ja konkrēto Darbu veikšanai Pasūtītājs ir izvirzījis atšķirīgas kvalifikācijas prasības un/vai attiecīgo Darbu veikšanai ir nepieciešams piesaistīt specifiskus speciālistus, kas sākotnēji netika prasīti Iepirkuma dokumentācijā;
3.9.3. konkrētos Darbus var veikt zemāk kvalificēti speciālisti un, iegādājoties to ārpus Vienošanās, tiktu sasniegta Pasūtītāja finanšu līdzekļu efektīvāka izmantošana un Darbi tiktu iepirkti par iespējami izdevīgāku cenu;
3.9.4. Pasūtītājs uzdod veikt Darbus, atsevišķi rīkojot kādu no Publisko iepirkumu likumā paredzētajām iepirkumu procedūrām.

4. VIENOŠANĀS SUMMA UN NORĒĶINU KĀRTĪBA
4.1. Vienošanās kopējā summa ir  30 000 000,00  EUR (trīsdesmit miljoni euro, 00 centi) bez pievienotās vērtības nodokļa. 
4.2. Ja Vienošanās kopējās summas apmērs nav pietiekošs, lai nodrošinātu nepārtrauktību Līgumā veicamajiem Darbiem līdz Līguma termiņa beigām, Puses ir tiesīgas palielināt Vienošanās kopējo summu līdz 20 % (divdesmit procentiem) no sākotnējās Vienošanās summas, Pusēm par to noslēdzot rakstveida vienošanos.
4.3. Par Līguma ietvaros veicamajiem Darbiem Līguma cena (bez pievienotās vērtības nodokļa) tiek norādīta Līgumā, ņemot vērā Finanšu piedāvājumā norādītās cenas.
4.4. Veicot norēķinus, Līguma cenai tiek piemērots pievienotās vērtības nodoklis normatīvajos aktos noteiktajā kārtībā un apmērā.
4.5. Norēķinu kārtība ir noteikta Līgumā.
4.6. Visā Vienošanās darbības laikā Pasūtītājam nav pienākums izlietot visu Vienošanās 4.1.punktā norādīto Vienošanās kopējo summu, uzdodot veikt Darbus Vienošanās noteiktajā kārtībā.

5. VIENOŠANĀS SPĒKĀ STĀŠANĀS UN IZBEIGŠANA
5.1. Vienošanās stājas spēkā dienā, kad Puses to ir parakstījušas. Ja Vienošanos kāds no Uzņēmējiem neparaksta, tā ir spēkā attiecībā uz tiem Uzņēmējiem, kuri to ir parakstījuši.
5.2. Vienošanās var tikt izbeigta attiecībā pret kādu no Uzņēmējiem vai visiem Uzņēmējiem pirms termiņa jebkurā brīdī, Pusēm par to rakstiski vienojoties vai vienpusēji, Vienošanās un/vai normatīvajos aktos noteiktajos gadījumos. Ja Vienošanās tiek izbeigta attiecībā pret kādu no Uzņēmējiem, tad attiecībā pret pārējiem Uzņēmējiem Vienošanās paliek spēkā.
5.3. Pasūtītājam ir tiesības vienpusēji atkāpties no Vienošanās attiecībā pret kādu no Uzņēmējiem, ja Pasūtītājs ir izbeidzis Līgumu Uzņēmēja pārkāpuma dēļ Līgumā noteiktajos gadījumos un kārtībā. Vienošanās tiek pārtraukta 28 dienas pēc tam, kad Pasūtītājs ir nosūtījis Uzņēmējam paziņojumu par atkāpšanos no Vienošanās.
5.4. Pasūtītājam ir tiesības vienpusēji atkāpties no Vienošanās attiecībā pret kādu no Uzņēmējiem, nosūtot Uzņēmējam paziņojumu par vienpusēju atkāpšanos, ja:
5.4.1. [bookmark: _Hlk530724617]Uzņēmējam ir pasludināts maksātnespējas process, tā darbība ir izbeigta vai apturēta, vai ir apturēta tā saimnieciskā darbība, Uzņēmējs tiek aizstāts ar citu uzņēmēju atbilstoši normatīvo aktu noteikumiem par komersantu reorganizāciju un uzņēmēju parēju, un šis uzņēmējs neatbilst Publisko iepirkumu likuma 61.panta trešās daļas 4.punktā noteiktajam;
5.4.2. Uzņēmējs tiek izslēgts no Būvkomersantu reģistra;
5.4.3. Uzņēmējs ir nepienācīgi vai neatbilstoši Vienošanās un/vai Līguma noteikumiem izpildījis Darbus, vai ir pārkāpis citus Vienošanās un /vai Līguma noteikumus un Līgumā noteiktajā kārtībā nav šo pārkāpumu novērsis;
5.4.4. divi vai vairāki Uzņēmēji savā starpa ir izveidojuši karteli jeb noslēguši vienošanos, tādējādi negodīgi saskaņojot savu dalību piedāvājumu iesniegšanā (piedaloties Iepirkumā vai cenu aptaujā, pamatojoties uz Vienošanās 3.1.punktā minēto uzaicinājumu), likvidējot vai mazinot konkurenci un liedzot Pasūtītājam iespēju saņemt zemāko cenu par Darbiem. Šādā gadījumā Pasūtītājam ir tiesības izbeigt Vienošanos pret visiem kartelī iesaistītajiem Uzņēmējiem;
5.4.5. [bookmark: _Hlk525109630]Vienošanos nav iespējams izpildīt tādēļ, ka Vienošanās izpildes laikā Uzņēmējam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
5.4.6. Uzņēmējs ir atteicies slēgt Līgumu vai izpildīt Darbus, kaut gan piedāvājumu ir iesniedzis.
5.5. Vienošanās izbeigšanas gadījumā Pasūtītājs lemj par katru spēkā esošā Līguma izbeigšanu vai atstāšanu spēkā. Kamēr Pasūtītājs nav pieņēmis atbilstošu lēmumu, Līgums paliek spēkā.
5.6. Līguma izbeigšanas gadījumi un kārtība ir noteikta Līgumā.
5.7. Uzņēmējam ir tiesības atkāpties no Vienošanās turpmāk minētajos gadījumos. Vienošanās tiek izbeigta 14 dienas pēc atkāpšanās paziņojuma saņemšanas:
5.7.1. Uzņēmējs ir izbeidzis Līgumu Pasūtītāja pārkāpuma dēļ Līgumā noteiktajos gadījumos un kārtībā;
5.7.2. Pasūtītājam ir pasludināts maksātnespējas process, tā darbība ir izbeigta vai apturēta, vai ir apturēta tā saimnieciskā darbība;
5.7.3. Vienošanos nav iespējams izpildīt tādēļ, ka Vienošanās izpildes laikā Pasūtītājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

6. PUŠU PĀRSTĀVJI UN KONTAKTPERSONAS
6.1. Lai sekmētu saistību izpildi pienācīgā kārtā un Vienošanās un Līgumā noteiktajos termiņos, Puses nosaka kontaktpersonas. Kontaktpersonas Vienošanās ietvaros tiek norādītas šajā nodaļā.
6.2. Kontaktpersona Vienošanās ietvaros pilnībā pārzina attiecīgi Vienošanās noteikumus un viņai ir tiesības, nepārkāpjot Vienošanās robežas, risināt visus ar Vienošanās izpildi saistītos operatīvos jautājumus, organizēt un kontrolēt Vienošanās izpildes gaitu, tajā skaitā, bet ne tikai veikt komunikāciju starp Pasūtītāju un Uzņēmēju, pieprasīt no otras Puses informāciju, sniegt informāciju otrai Pusei, nodrošināt ar Vienošanos saistītās dokumentācijas nodošanu/ pieņemšanu, dot norādījumus par Vienošanās izpildi, kā arī veikt citas darbības, kas saistītas ar pienācīgu Vienošanās paredzēto saistību izpildi. Kontaktpersona nav tiesīga izdarīt grozījumus un papildinājumus Vienošanās, izņemot gadījumus, ja kontaktpersonai ir izdots tam attiecīgs pilnvarojums.
6.3. Pasūtītāja e-pasta adrese: vni@vni.lv. Pasūtītāja kontaktpersona: Uzturēšanas projektu portfeļa vadības daļas vadītājs _______, e-pasts: ________@vni.lv, tālr. Nr. +371 ________. 
6.4. Uzņēmēju kontaktpersonas: 
	Uzņēmējs
	kontaktpersona
	tālr. Nr.
	e-pasts

	 “………..”
	
	
	

	 “………..”
	
	
	

	 “………..”
	
	
	

	 “………..”
	
	
	

	 “………..”
	
	
	

	 “………..”
	
	
	

	 “………..”
	
	
	



6.5. Kontaktpersonas, kuras atbild par Līguma izpildi, tiek norādītas Līgumā (Pielikumā), un to tiesības un pienākumi ir noteikti Līguma noteikumos.
6.6. Puses var nomainīt Vienošanās un Līgumā norādītās Pušu kontaktpersonas, par to rakstiski informējot otru Pusi.
7. APAKŠUZŅĒMĒJU UN SPECIĀLISTU MAIŅA UN PIESAISTĪŠANA
7.1. [bookmark: _Hlk121826562]Pie Vienošanās pievienots Vienošanās izpildē iesaistīto apakšuzņēmēju saraksts (5.pielikums) un speciālistu saraksts (4.pielikums). Apakšuzņēmēju sarakstā Uzņēmēji norāda apakšuzņēmēja nosaukumu, kontaktinformāciju, pārstāvēttiesīgo personu, nododamo darbu apjomu un apakšuzņēmēja veicamo darbu aprakstu.  Speciālistu sarakstā Uzņēmēji norāda speciālista vārdu, uzvārdu, amata nosaukumu Līguma izpildē, sertifikāta nosaukumu/izglītības dokumenta nosaukumu, sertifikāta numuru/izglītības dokumenta numuru (ja attiecas). 
7.2. Uzņēmējiem ir pienākums nekavējoties informēt Pasūtītāju par jebkurām izmaiņām apakšuzņēmēju sarakstā un speciālistu sarakstā norādītajā informācijā, rakstveidā nosūtot attiecīgu paziņojumu Pasūtītājam uz Pasūtītāja oficiālo elektronisko adresi vai e-pasta adresi. Šādā gadījumā Uzņēmējs iesniedz Pasūtītājam aktualizētu apakšuzņēmēju un/vai speciālistu sarakstu, kā arī iepirkuma procedūras nolikumā norādītos speciālista un apakšuzņēmēja kvalifikāciju apliecinošos dokumentus (ja attiecībā uz konkrēto apakšuzņēmēju vai speciālistu nolikumā bija izvirzītas kvalifikācijas prasības). 
7.3. Uzņēmējs nav tiesīgs bez saskaņošanas ar Pasūtītāju veikt speciālistu sarakstā norādīto speciālistu un apakšuzņēmēju sarakstā norādīto apakšuzņēmēju nomaiņu un/vai iesaistīt papildu apakšuzņēmējus un/vai speciālistus Vienošanās ietvaros noslēgta Līguma izpildē. Pasūtītājs ir tiesīgs pirms lēmuma pieņemšanas par speciālistu sarakstā norādīto speciālistu un/vai apakšuzņēmēju sarakstā norādīto apakšuzņēmēju nomaiņu prasīt nomaināmo speciālistu un/vai apakšuzņēmēja viedokli par nomaiņas iemesliem.
7.4. Uzņēmējs ir atbildīgs par jebkura apakšuzņēmēja un/vai speciālista, viņa pārstāvju un nodarbināto personu rīcību vai saistību nepildīšanu, it kā tā būtu Uzņēmēja paša rīcība vai saistību nepildīšana. 
7.5. Uzņēmējam jāiesniedz paziņojums Pasūtītājam ne mazāk kā 10 (desmit) darba dienas pirms katra apakšuzņēmēja un/vai speciālista paredzētā darba sākuma datuma Darbu izpildes vietā.
7.6. Piedāvājumā norādīto apakšuzņēmēju nomaiņai un jaunu apakšuzņēmēju iesaistei ir nepieciešama Pasūtītāja rakstveida piekrišana. Pasūtītājs pieņem lēmumu atļaut vai atteikt apakšuzņēmēju nomaiņu vai jaunu apakšuzņēmēju iesaistīšanu ne vēlāk kā  5 darba dienu laikā pēc tam, kad ir saņēmis visu informāciju un dokumentus, kas nepieciešami lēmuma pieņemšanai, saskaņā ar Vienošanās un publisko iepirkumu regulējošos normatīvos aktos noteiktajiem nosacījumiem un Starptautisko un Latvijas Republikas nacionālo sankciju likuma noteiktajiem nosacījumiem, tajā skaitā visus nepieciešamos saskaņojumus, kurus izsniedz kompetentās valsts drošības iestādes, kā arī tos skaņojumus, kas norādīti Tehniskās specifikācijas prasībās. Par pieņemto lēmumu Pasūtītājs rakstiski paziņo Uzņēmējam, nosūtot attiecīgo lēmumu no Pasūtītāja oficiālās elektroniskās adreses uz Uzņēmēja  oficiālo elektronisko adresi vai Vienošanās norādīto e-pasta adresi, ja Uzņēmējam nav oficiālā elektroniskā adrese. Līgumā norādītajai kontaktpersonai nav tiesību pieņemt lēmumu atļaut vai atteikt apakšuzņēmēju nomaiņu vai jaunu apakšuzņēmēju iesaistīšanu Līguma izpildē.
7.7. Pasūtītājs nepiekrīt speciālistu sarakstā un/vai apakšuzņēmēju sarakstā norādīto speciālistu un/vai apakšuzņēmēju nomaiņai, ja pastāv kāds no šādiem nosacījumiem:
7.7.1. speciālistu sarakstā norādītā personāla un/vai apakšuzņēmēju sarakstā norādīto apakšuzņēmēju nomaiņai piedāvātais personāls un/vai piedāvātie apakšuzņēmēji neatbilst iepirkuma dokumentācijā Uzņēmēja piesaistītajiem speciālistiem izvirzītajām prasībām vai tam nav vismaz tādas pašas kvalifikācijas un pieredzes kā personālam un/vai apakšuzņēmējiem, kas tika vērtēts, nosakot saimnieciski visizdevīgāko piedāvājumu. Speciālista nomaiņas gadījumā Uzņēmējs iesniedz Pasūtītājam nomaināmā speciālista apliecinājumu par autora mantisko tiesību nodošanu. Pasūtītājs ir tiesīgs nesaskaņot speciālista nomaiņu, ja nav iesniegts nomaināmā speciālista apliecinājums par autora mantisko tiesību nodošanu;
7.7.2. piedāvātais apakšuzņēmējs/ speciālists neatbilst iepirkuma dokumentācijā un vai Tehniskajā specifikācijā apakšuzņēmējiem izvirzītajām prasībām;
7.7.3. tiek nomainīts speciālists un/vai apakšuzņēmējs, uz kura iespējām Uzņēmējs balstījies, lai apliecinātu savas kvalifikācijas atbilstību iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Uzņēmējs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem;
7.7.4. piedāvātais apakšuzņēmējs, kura veicamo darbu vai sniedzamo Darbu vērtība ir vismaz 10 000 euro, atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem;
7.7.5. speciālista un/ vai apakšuzņēmēja maiņas rezultātā tiktu izdarīti tādi grozījumi Uzņēmēja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
7.8. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma 42.panta noteikumus, minētā panta ceturtās daļas 2., 3. un 4.punktā noteiktos termiņus skaitot no dienas, kad lūgums par apakšuzņēmēja piesaisti iesniegts Pasūtītājam. Izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu piegādātājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai.

8. NEPĀRVARAMA VARA
8.1. Puse tiek atbrīvota no atbildības par pilnīgu vai daļēju Vienošanās paredzēto saistību neizpildi, ja neizpilde notikusi nepārvaramas varas iestāšanās rezultātā pēc Vienošanās spēkā stāšanās dienas. nepārvaramas varas definīcija ir noteikta Līgumā. 
8.2. Pusei, kas nokļuvusi nepārvaramas varas apstākļos, nekavējoties rakstiski jāinformē par to otra Puse un, ja iespējams, ziņojumam jāpievieno kompetentas iestādes izziņa, kas satur nepārvaramas varas apstākļu apstiprinājumu un raksturojumu.
8.3. Ja nepārvaramas varas apstākļu dēļ Vienošanās saistības netiek pildītas ilgāk par 3 (trīs) mēnešiem, katrai Pusei ir tiesības izbeigt Vienošanos, par to rakstiski paziņojot otrai Pusei vismaz 15 (piecpadsmit) kalendārās dienas iepriekš.
8.4. Par zaudējumiem, kas radušies nepārvaramas varas apstākļu dēļ, neviena no Pusēm atbildību nenes, ja Puse ir informējusi otru Pusi atbilstoši Vienošanās 8.2.punktam.
8.5. Konkrēta Līguma izpildes laikā iestājoties Nepārvaramai varai, puses ievēro Līgumā noteikto kārtību par rīcību Nepārvaramas varas apstākļos.

9. STRĪDI
9.1. Visi strīdi, kas rodas Vienošanās vai Līgumu sakarā, ja sarunās tos atrisināt neizdodas, tiks izšķirti Latvijas Republikas tiesā, piemērojot Latvijas Republikā spēkā esošos normatīvos aktus.
9.2. Ja sakarā ar Vienošanos vai Līgumu vai tā izpildi, Pusēm pastāv strīds vai kāda no Pusēm ir iesniegusi prasību tiesā, tas nav pamats Uzņēmējam pārtraukt un/vai apturēt Darbu veikšanu vai kā citādi kavēt Darbu izpildi, kā arī Pasūtītājam aizturēt maksājumus vai kā citādi Pusēm nepildīt tos pienākumus, kuri tieši nav saistīti ar strīdu, izņemot ja šāda Vienošanās vai Līguma izpildes pārtraukšana vai maksājuma aizturēšana noteikta Vienošanās vai Līgumā.

10. FIZISKĀS PERSONAS DATU AIZSARDZĪBA
10.1. Vienošanās izpildes ietvaros, tai skaitā, veicot savstarpēju fizisko personu datu nodošanu – pieņemšanu un secīgu apstrādi nolūkā nodrošināt Vienošanās un Līgumu izpildi, Uzņēmējs un Pasūtītājs fizisko personu datu apstrādi regulējošo normatīvo aktu kontekstā ir atsevišķi personas datu apstrādes pārziņi.
10.2. Uzņēmējs un Pasūtītājs nodrošina fizisko personu datu apstrādi saskaņā ar Vispārīgo vienošanos un fizisko personu datu apstrādi regulējošiem normatīviem aktiem, tai skaitā:
10.2.1. datu subjektu atbilstoši regulas “EIROPAS PARLAMENTA UN PADOMES REGULA (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” 13. un 14. pantam informē tā Puse, kas personas datus iegūst;
10.2.2. datu subjekta pieprasījuma gadījumā, atbildi noteiktajā termiņā gatavo tā Puse, kura ir saņēmusi datu subjekta pieprasījumu;
10.2.3. datu subjekta tiesību īstenošanu katra Puse nodrošina attiecībā uz to personas datu apstrādi, ko tā veic līdz personas datu nodošanai otrai Pusei;
10.2.4. katra Vispārīgās vienošanās puse īsteno atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka apstrāde notiek saskaņa ar fizisko personu datu apstrādi regulējošiem normatīviem aktiem;
10.3. Puses pēc attiecīga otras Puses rakstiska pieprasījuma nodrošina viena otrai nepieciešamo atbalstu personas datu aizsardzības pārkāpumu un datu subjektu pieprasījumu gadījumos (personas datu aizsardzības pārkāpuma gadījumā – ne vēlāk kā 24 (divdesmit četru) stundu laikā, citos gadījumos – ne vēlāk kā 2 (divu) nedēļu laikā).
10.4. Uzņēmējs un Pasūtītājs nav atbildīgi par iespējamiem otras Puses personas datu aizsardzības pārkāpumiem, kas saistībā ar Vispārīgās vienošanās izpildi notikuši līdz brīdim, kad otra Puse personas datus ir nodevusi attiecīgi Pasūtītājam vai Uzņēmējam.

11. KONFIDENCIALITĀTE
11.1. Uzņēmēji apņemas ievērot konfidencialitāti, tajā skaitā:
11.1.1. nodrošināt Vienošanās un Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Vienošanās un/ vai Līguma izpildē;
11.1.2. aizsargāt, neizplatīt un bez Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar Vienošanos un Līgumu vai citu ar tā izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Uzņēmējam pieejama Vienošanās un/ vai Līguma izpildes gaitā;
11.1.3. Uzņēmējiem bez Pasūtītāja rakstveida piekrišanas ir aizliegts publiskot vai jebkādā citā veidā trešajām personām, tajā skaitā, plašsaziņas līdzekļiem, sniegt informāciju vai paust viedokli par Vienošanās un/ vai Līguma izpildes gaitu, būvniecības ieceri vai Objektu. Uzņēmēji nodrošina, ka tā apakšuzņēmēji un darbinieki ievēro un izpilda minēto nosacījumu.
11.2. Pasūtītājs apņemas ievērot konfidencialitāti un bez Uzņēmēju rakstiskas atļaujas saņemšanas neizpaust trešajām personām pilnīgi vai daļēji ar Vienošanos un Līgumu vai citu ar tā izpildi saistītu dokumentu, kurus pirms Vienošanās un/ vai Līguma noslēgšanas Uzņēmējs ir noteicis kā komercnoslēpumu un attiecīgi par to pirms Vienošanās un/ vai Līguma noslēgšanas ir informējis Pasūtītāju. Jebkurā gadījumā, Uzņēmēji nevar noteikt par komercnoslēpumu Līguma priekšmetu un tā izpildes rezultātu.
11.3. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Vienošanās un Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejama informācija. Konfidencialitātes noteikumi neattiecas uz gadījumiem, kad  informāciju jāsniedz saskaņā ar Latvijas Republikas normatīvo aktu noteikumiem vai to pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
11.4. Šī apakšpunkta noteikumiem nav laika ierobežojuma un uz tiem neattiecas Vienošanās un Līgumu darbības termiņš.

12. CITI NOTEIKUMI
12.1. Puses apliecina, ka tiem ir attiecīgās pilnvaras, lai slēgtu Vienošanos un uzņemtos tajā noteiktās tiesības un pienākumus, kā arī iespējas veikt šajā Vienošanās noteikto pienākumu izpildi.
12.2. Vienošanās pilnībā apliecina Pušu gribu. Nekādi Vienošanās mutiski papildinājumi un vienošanās netiek uzskatītas par šī Vienošanās noteikumiem.
12.3. Gadījumā, ja kāda no Pusēm tiek reorganizēta, Vienošanās un/vai Līgums paliek spēkā un to noteikumi ir saistoši Pušu saistību pārņēmējam, izņemot, gadījumu, ja Uzņēmējs tiek aizstāts ar citu uzņēmēju atbilstoši normatīvo aktu noteikumiem par komersantu reorganizāciju un uzņēmēju parēju, un šis uzņēmējs neatbilst Publisko iepirkumu likuma 61.panta trešās daļas 4.punktā noteiktajam.
12.4. Izmaiņas Vienošanās un/vai Līguma noteikumos stājas spēkā tikai tad, ja tās noformētas rakstiski un:
12.4.1. attiecībā uz Vienošanos, kad tās ir parakstījušas visas Puses;
12.4.2. attiecībā uz Līgumu, kad tās ir parakstījušas Līgumu noslēgušās Puses.
12.4.3. Jebkuri grozījumi vai papildinājumi Vienošanās vai Līgumā kļūst par Vienošanās vai Līguma neatņemamu sastāvdaļu. Mainot Vienošanās vai Līgumos noteiktās kontaktpersonas, apakšuzņēmējus vai speciālistus, nav nepieciešams veikt grozījumus Vienošanās vai Līgumā.
12.5. Vienošanās un Līgumu nodaļu virsraksti ir lietoti vienīgi ērtībai un nevar tikt izmantoti Vienošanās un Līgumu noteikumu interpretācijai. Vienošanās lietotie termini atbilst Vienošanās 1.nodaļā dotajām definīcijām, izņemot, ja Vienošanās ir noteikts citādāk.
12.6. Vienošanās un Līguma noteikumiem, attiecībā pret citiem Vienošanās pielikumu noteikumiem, ir augtāks juridisks spēks. Vienošanās un Tehniskā specifikācija ir vispārējs dokuments, salīdzinot ar Līgumu un pie Līguma pievienoto Darba uzdevumu (Projektēšanas uzdevumu) un speciālajām prasībām par Darbu izpildi. Izpildot Darbus, piemēro Vienošanās un tehniskās specifikācijas noteikumus tiktāl, cik tos neierobežo Līgums, Darba uzdevums un speciālās prasības par Darbu izpildi.
12.7. Vienošanās tekstā lietotie termini un definīcijas ir skaidroti vai nu šīs Vienošanās tekstā vai/un Līgumā un attiecināmi uz gan uz Vienošanos, gan Līgumu.
12.8. Ņemot vērā Objekta un Darbu īpašās prasības, Līgumā var tikt mainīti Vienošanās noteikumi. Šādi Vienošanās noteikumu papildinājumi tiek norādīti Vienošanās 3.1.punktā noteiktajā uzaicinājumā un/vai Darba uzdevumā. Ja Līguma noteikumi nonāk pretrunā ar Vienošanās noteikumiem, tad prioritāri ir Līguma noteikumi.
12.9. Jautājumi, kas nav noteikti ar šo Vienošanos un Līgumu, tiek risināti saskaņā ar spēkā esošajiem Latvijas Republikas normatīvajiem aktiem.
12.10. Ja kāds no Vienošanās vai Līguma noteikumiem zaudē spēku normatīvo aktu grozījumu rezultātā, pārējie Vienošanās un Līguma noteikumi nezaudē spēku un šajā gadījumā Pušu pienākums ir piemērot Vienošanos un Līgumu atbilstoši spēkā esošajiem normatīvajiem aktiem.
12.11. Ja kāds no Vienošanās vai Līgumā vai to pielikumos norādītajiem normatīvajiem aktiem zaudē spēku un tā vietā tiek pieņemts jauns normatīvais akts, kurš regulē tos pašus jautājumus, kurus regulēja spēku zaudējušais akts, ar tā spēkā stāšanās brīdi piemēro jauno, spēkā esošo normatīvo aktu.
12.12. Jebkuri paziņojumi vai informācija saskaņā ar Vienošanos otrai Pusei ir noformējami elektroniska dokumenta veidā un iesniedzama, nosūtot uz Līgumā norādīto otras Puses oficiālo elektronisko adresi vai Vienošanās 6.punktā norādītajām e-pasta adresēm.
12.13. Ja kādai no Pusēm tiek mainīts juridiskais statuss vai kādi Vienošanās vai Līgumā minētie Pušu vai Pušu pārstāvju rekvizīti, tālruņa, e-pasta adreses, adreses, u.c. vai Pušu pārstāvji, tad tā nekavējoties rakstiski paziņo par to pārējām Pusēm. Ja Puse neizpilda šī punkta noteikumus, uzskatāms, ka pārējās Puses ir pilnībā izpildījušas savas saistības, lietojot Vienošanās vai Līgumā esošo informāciju par Pusi.
12.14. Vienošanās ir sagatavota latviešu valodā, elektroniska dokumenta veidā, kas parakstīts ar drošu elektronisko parakstu un satur laika zīmogu.
12.15. Pie Vienošanās tās parakstīšanas brīdī tiek pievienoti šādi pielikumi, kas ir Vienošanās neatņemamas sastāvdaļas:
12.15.1.  1.pielikums - Tehniskā specifikācija;
12.15.2.  2.pielikums - Finanšu piedāvājumi;
12.15.3. [bookmark: _Hlk121826655] 3.pielikums - Līguma projekts (Līguma vienošanās un Pielikums, Speciālie noteikumi un tiem pievienotie dokumenti);
12.15.4.  4.pielikums - Speciālistu saraksts;
12.15.5.  5.pielikums - Apakšuzņēmēju saraksts;
12.15.6.  6.pielikums - Iepirkuma procedūras laikā sniegtā papildu informācija (pretendentu jautājumi un komisijas sniegtās atbildes, iepirkuma procedūras dokumenti, kas nosaka kandidātu un pretendentu kvalifikācijas prasības, iepirkuma procedūras laikā sniegtā papildu informācija, ieinteresēto piegādātāju sanāksmes protokols, u.c. pielikumi (prioritāri tikai attiecībā uz dokumentu, ko tie izskaidro), pārējie iepirkuma procedūras dokumenti).

13. PUŠU REKVIZĪTI UN PARAKSTI

	Pasūtītājs:
Valsts akciju sabiedrība “Valsts nekustamie īpašumi”
Vienotais reģ. Nr. 40003294758
Juridiskā adrese: Talejas iela 1, Rīga, LV-1026
banka: Valsts kase
Kods: TRELLV22
Konta Nr.:LV94TREL990563602600B
Tālr: 80002000
e-pasts: vni@vni.lv

Valdes priekšsēdētājs
Renārs Griškevičs
(paraksts*)

Valdes locekle 
Jeļena Gavrilova
(paraksts*)

	Uzņēmējs Nr.1 
____ “_______________”
Vienotais reģ. Nr. 
Juridiskā adrese: 
banka: 
Kods: 
Konta Nr.: 
Tālr: 
e-pasts: 

______________
____________ 
(paraksts*)

	Uzņēmējs Nr.2
____ “_______________”
Vienotais reģ. Nr. 
Juridiskā adrese: 
banka: 
Kods: 
Konta Nr.: 
Tālr: 
e-pasts: 

______________
____________ 
(paraksts*)
	Uzņēmējs Nr.3
____ “_______________”
Vienotais reģ. Nr. 
Juridiskā adrese: 
banka: 
Kods: 
Konta Nr.: 
Tālr: 
e-pasts: 

______________
____________ 
(paraksts*)

	
Uzņēmējs Nr.4
____ “_______________”
Vienotais reģ. Nr. 
Juridiskā adrese: 
banka: 
Kods: 
Konta Nr.: 
Tālr: 
e-pasts: 

______________
____________ 
(paraksts*)


	
Uzņēmējs Nr.5
____ “_______________”
Vienotais reģ. Nr. 
Juridiskā adrese: 
banka: 
Kods: 
Konta Nr.: 
Tālr: 
e-pasts: 

______________
____________ 
(paraksts*)



	
Uzņēmējs Nr.6
____ “_______________”
Vienotais reģ. Nr. 
Juridiskā adrese: 
banka: 
Kods: 
Konta Nr.: 
Tālr: 
e-pasts: 

______________
____________ 
(paraksts*)


	
Uzņēmējs Nr.7
____ “_______________”
Vienotais reģ. Nr. 
Juridiskā adrese: 
banka: 
Kods: 
Konta Nr.: 
Tālr: 
e-pasts: 

______________
____________ 
(paraksts*)




	*DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU, KAS SATUR LAIKA ZĪMOGU
DOKUMENTA PARAKSTĪŠANAS DATUMS IR PĒDĒJĀ PARAKSTĪTĀJA LAIKA ZĪMOGA DATUMS

